அதைத்தொடர்ந்து பேசிய மாற்றுத்திறனாளிகள் சங்க மாநிலத் தலைவர் ஜான்ஸி ராணி, "காவல்துறையினரின் அச்சுறுத்தல் காரணமாக, இன்னும் பல பேர் தங்களுக்கு ஏற்பட்ட துயரத்தை வெளியே சொல்ல முடியாமல் தவித்து வருகிறார்கள். கண்மூடித் திறக்கும் ஒரே நொடியில் இவர்கள் அனைவரும் மாற்றுத் திறனாளிகளாக ஆக்கப்பட்டுள்ளனர். இவர்களுக்கான உரிமைகளும், நியாயங்களும் கிடைக்கும்வரை எங்களின் போராட்டம் ஓயப்போவதில்லை. தூத்துக்குடியில் ஒலித்த முழக்கம், சென்னை புனித ஜார்ஜ் கோட்டையிலும் எதிரொலிக்கும்" என்று முடித்தார்.